

LĒMUMS

Ādažos, Ādažu novadā

2025. gada 24. aprīlī **Nr. 168**

**Par grozījumiem Ādažu novada pašvaldības domes 2025. gada 27. marta lēmumā Nr. 101 “Par biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025””**

Ādažu novada pašvaldības dome 2025. gada 27. martā pieņēma lēmumu Nr. 101 “Par biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025””, atbalstot biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025” finansējuma saņemšanai saskaņā ar pašvaldības 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā”.

Projekta pieteikumā tika norādīts, ka projekta kopējais nepieciešamais finansējums ir 2000,00 *euro*, t.sk., pašvaldības finansējums 1800,00 *euro* un biedrības finansējums 200,00 *euro*. Lēmuma lemjošajā daļā kļūdaini tika norādīts, ka pašvaldības līdzfinansējums ir 2000,00 *euro*, tāpēc nepieciešams precizēt lēmumu.

Pamatojoties uz Pašvaldību likuma 5. panta pirmo daļu, Nolikuma 67. punktu, kā arī domes Finanšu komitejas 16.04.2025. atzinumu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 27.03.2025. lēmumā Nr. 101 “Par biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025””, lemjošās daļas 1. punktu izsakot šādā redakcijā:

“1. Atbalstīt biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025” un piešķirt tai pašvaldības līdzfinansējumu 1800,00 *euro* (viens tūkstotis astoņi simti *euro* 00 eiro centi).”

1. Centrālās pārvaldes Grāmatvedības nodaļai līdz 2025. gada 21. maijam izmaksāt biedrībai “Garkalnes olimpiskais centrs” 1. punktā noteikto līdzfinansējumu 80 % apmērā no Attīstības un projektu nodaļas budžeta tāmes līdzekļiem. Līdzfinansējumu 20 % apmērā izmaksāt 10 (desmit) darbdienu laikā pēc finanšu atskaites un attaisnojuma dokumentu saņemšanas pašvaldībā.
2. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU